
ประกาศเทศบาลตำบลดอนฉิมพลี
เรื่อง  การลดขั้นตอนและลดระยะเวลาการปฏิบัติราชการของสำนักปลัดเทศบาล
------------------------------
		เทศบาลตำบลดอนฉิมพลี พิจารณาเห็นว่า คุณธรรมจริยธรรมและความโปร่งใสปลอดจากการทุจริตภายในองค์กร  ถือว่าเป็นองค์ประกอบและเป็นสาระสำคัญที่ส่วนราชการจะต้องมีและพึงปฏิบัติให้เป็นวัฒนธรรมองค์กร โดยการให้หรือรับของขวัญ ทรัพย์สิน หรือประโยชน์อื่นใดในโอกาสต่างๆ ควรจะมีแนวทางปฏิบัติที่ถูกต้องชัดเจน ทั้งนี้ เพื่อป้องกันความเสี่ยงหรือผลกระทบที่อาจทำให้ภาพลักษณ์ของเทศบาลตำบลดอนฉิมพลีเสียหาย โดยเฉพาะเรื่องการแสวงหาผลประโยชน์ที่มิควรได้ตามกฎหมาย ตลอดไปจนถึงการป้องกันผลประโยชน์ที่ทับซ้อนที่อาจเกิดขึ้นได้ ในการนี้ จึงได้กำหนดแนวทางปฏิบัติ สำหรับบุคลากรเทศบาลและเจ้าหน้าที่ที่ปฏิบัติงานในสำนักงานเทศบาลตำบล        ดอนฉิมพลี ดังนี้
1. ไม่แสวงหาผลประโยชน์ที่มิควรได้ตามกฎหมาย และห้ามเรียกร้อง เรียกรับหรือรับของขวัญทรัพย์สิน หรือผลประโยชน์อื่นใดจากผู้ที่มีความเกี่ยวข้องหรือมีส่วนได้เสียในการปฏิบัติหน้าที่ไม่ว่ากรณีใด ที่อาจจะมีผลกระทบต่อการตัดสินใจในการปฏิบัติงานหรือปฏิบัติหน้าที่ตามมาตรฐาน จริยธรรม ยกเว้น กรณีการรับทรัพย์สินหรือผลประโยชน์อื่นใดโดยไม่ธรรมจรรยา ตามหลักเกณฑ์และจำนวนที่กฎหมายกำหนด
2. กรณีมีความจำเป็นต้องรับหรือต้องให้ของขวัญ ทรัพย์สิน หรือประโยชน์อื่นใดโดยธรรมจรรยาหรือตามปกติจารีตประเพณีนิยม หรือเพื่อรักษามิตรภารพ ไมตรี ตลอดถึงความสัมพันธ์อันดีระหว่างบุคคล ต้องตรวจสอบให้แน่ใจหรือแน่ชัดว่าได้ปฏิบัติตามกฎหมาย กฎ ระเบียบต่างๆ ที่เกี่ยวข้องครบถ้วนแล้ว ทั้งนี้ ของขวัญ ทรัพย์สิน หรือผลประโยชน์อื่นใดที่มีการรับหรือให้ระหว่างกันนั้น ต้องมีมูลค่าในการรับแต่ละบุคคล แต่ละโอกาสไม่เกิน 3,000 บาท
3. ห้ามเรี่ยไรเงินหรือทรัพย์สินอื่นใดจากผู้ใต้บังคับบัญชา หรือจากหน่วยงานเอกชน ประชาชนเพื่อจัดหาของขวัญหรือประโยชน์อื่นใดให้แก่ผู้บังคับบัญชาหรือผู้บริหาร สำหรับการอวยพร ควรใช้บัตรอวยพรในการประหยัดแก่บุคลากรและเจ้าหน้าที่ภายในหน่วยงาน
4. การต้อนรับผู้บังคับบัญชาหรือผู้บริหารให้ต้อนรับตามสมควรตามประเพณีนิยม กรณีที่มีความจำเป็นต้องจัดงานเลี้ยงรับรอง ให้จัดแบบเรียบง่าย ประหยัด อาหาร

ที่จัดเลี้ยงควรเป็นอาหารประจำถิ่น จัดหาง่าย ราคาประหยัด รวมทั้ง การจัดหาที่พักให้เป็นไปตามระเบียบกฎหมายที่เกี่ยวข้องและไม่จำเป็นต้องมีของขวัญหรือของที่ระลึก

